Közösségi beszélgetés Kunfehértó II.

Erre a közösségi beszélgetésre 2019 09 05.én került sor a kunfehértói nyugdíjas klubban. A klub vezetője Madácsi Erzsébet. A beszélgetésre 14 fő jött el.

A résztvevőkkel ismertettem a Top 5.3.1 –es pályázat lényegét, s hogy a későbbiekben szeretném, ha aktívan részt vállalnának a pályázati munka rájuk eső részének a vállalásában.

A beszélgetés a hivatalos rész után kötetlenül folyt. Szóba kerültek a településen megvalósításra váró feladatok. Mint például a közutak állapotának a javítása, a járdák felújítása. Ettől függetlenül elégedettek az itt élő emberek a falu fejlődésével. Sorra épülnek az üzemek Kunfehértón. Ez munkahelyeket jelent az itt élők számára. Örömmel látják, hogy fiatalok költöznek a településre a közeli városból. Szinte minden eladásra szánt ingatlan elkelt. Beszélgetésünk során kiderült, hogy a településen jó közösségi tevékenység folyik. Szívesen vesznek részt programokban. Igaz vannak még olyan területek, amik még fejlesztésre szorulnak,de az emberek közösséghez való viszonya nagyon pozitív irányú. Az idősebb generáció példát mutat ebben a fiataloknak.

A közösségi beszélgetés jó hangulatban telt, és eredményesnek mondható. A jövőre nézve pedig biztató és sikeres munkát ígér.